A historia d'os Plans de l'Hospital prencipia con os tres hespitals que bi habió en Benás. O primero d'ells estió o dito Hespital Viello que yera d'orichen medieval, establito por os Caballers Hespitalers en zaguerías d'o sieglo XII en os dos cantos d'o puerto d'a Glera. O rei Alifonso II fació una donación en setiembre de 1172 a os Caballers Hespitalers d'una ampla zona chunto a o hespital en o puerto de Gorgutes (dito o puerto Viello) con a que podrían mantener os ganatos. Tamién se construyó en ista epoca una ilesia romanica y atros edificios.